Izbjeglički logor

**Izbjeglički logor** ili **Izbjeglički kamp** je sabirno mjesto za prihvat izbjeglica i prognanika, koji bježe od ratnih stradanja i progona, ili zbog ekonomskih i prirodnih katastrofa. 
Takvi logori se formiraju radi hitnog i privremenog zbrinjavanja, te pružanja organizirane humanitarne pomoći.

## Karakteristika i historija

Izbjeglice su svi prognanici, beskućnici i prisilni migranti koji su prešli granicu i više nemaju zaštitu svoje bivše države. Prije 19. vijeka nije bio 
potreban pasoš ili viza da se pređe iz jedne u drugu državu, a pravo na azil je najčešće priznato i poštovano. Iako je tokom historije bilo više izbjegličkih 
valova, praktički nije postojao problem izbjeglica sve do pojave čvrstih i zatvorenih državnih granica krajem 19. vijeka.

Tradicija političkog azila znatno se pogoršala 1920-ih i 1930-ih, što zbog sve veće neosjetljivosti na ljudske patnje, a djelomično i zbog enormnog broja
izbjeglica.

Sjedinjene Američke Države su još u 22. januara 1944. organizirale agenciju koja se trebala brinuti o izbjeglicama žrtvama 
nacizma (to su većinom bili Židovi.
Nakon Drugog svjetskog rata na evropskom tlu zateklo se više od 12 miliona izbjeglica, od toga velik broj  iz poraženih država Austrije, Italije i 
Njemačke, pa su one među prvima organizirale Izbjegličke kampove u većem broju.

Veliki valovi izbjeglica i prognanika nakon Drugog svjetskog rata, - naročito nakon niza *lokalnih ratova*, ukazali su na potrebu reguliranja njihova statusa, pa je tako 1951. kreirana *Ženevska konvencija o izbjeglicama*, i osnovan Visoki komesarijat Ujedinjenih nacija za izbjeglice (UNHCR) kao međunarodno tijelo koje se zajedno sa državom na čijem se tlu nalazi izbjeglički logor brine o njima.

Nakon Arapsko-izraelskog rata 1948. došlo je do enermnog broja izbjeglica.
zbog tog je u decembru 1949. Generalna skupština Ujedinjenih naroda osnovala je Agenciju za pomoć izbjeglicama na Bliskom istoku (UNRWA) kako bi pomogla palestinskim izbjeglicama. 
Do maja 1950. - UNRWA je formirala ukupno 53 izbjeglička "logora" na obje strane rijeke Jordan i u Pojasu Gaze, Libanonu i Siriji kako bi zbrinula 
više od 650.000 izbjeglica. U samom startu Izbjeglice su živjele po improviziranim logorima u šatorima, oni nakon 1958. zamijenjeni malim kućama od betonskih 
blokova sa limenim krovovom.
Ratovi koji su se krajem 20. vijeka vodili u Evropi, Aziji i Africi uzrokovali su enormno povećanje broja izbjeglica i logora za njihov smještaj. Veliki val izbjeglica potekao je sa prostora bivše Jugoslavije nakon ratova 1990-ih. Još veći valovi potekli su nakon ratova u Afganistanu i Iraku i po Africi (Ruanda, Burundi, DR Kongo, Somalija, Etiopija, Eritreja, Sijera Leone, Liberija…)
Za vrijeme Prvog zaljevskog rata 1991. u Turskoj je organizirano više logora za gotovo 500 000 izbjeglih Kurda sa Iračkog Kurdistana.

### Sirijske izbjeglice i Evropska migrantska kriza
Prema uredu Visokog komesarijata Ujedinjenih nacija za izbeglice (UNHCR) krajem augusta 2014. broj izbjeglica koji je pobjegao od Građanskog rata u Siriji, nakon 2011. premašio je broj od tri miliona. Taj ljudski val prelio se na susjedne zemlje; ponajviše na Jordan, Libanon i 
Tursku, gdje je izazvao brojne probleme.

Do decembra 2013. pobijeno je više od 100.000 Sirijaca, a 1 / 3 stanovnika zemlje od oko 21,5 miliona je klasificirana kao 
interno raseljena. Broj izbjeglica porastao je od 200.000 - 2012. do brojke od 2.5 miliona - 2013., od tog se polovina odnosila na djecu. 
UNHCR je 2014. izjavio da se veličina sirijske krize približila Genocidu u Ruandi 1994. 
Krajem novembra UNHCR je registrirao oko 3.2 miliona sirijskih izbjeglica, i činjenicu da je gotovo 6000 ljudi svakodnevno bježalo iz 
Sirije.
Taj enormni val doveo je do Evropske migrantske krize.

## Reference
 
## Vanjske veze

* ''Izbjeglički logor''